Laulu pimeille veikoille
Laulu pimeille veikoille. Eräs veljeni rautatiellä on lähettänyt minulle seuraavan neuvon, jonka hän omistaa Riihimäen kokouksen osanottajille. Tässä julkaisen tämän laulelun:

 Terve teille mustat veljet,
 kuin teitte tiellemme vankat teljet.
 Ketunhäntää heiluttamalla,
 virkavaltaa kumartamalla.

 Tehtävän te suuren teitte,
 kaikki pimeät veljet veitte.
 Yhteyteen virkaherroin,
 siitä kiitos monin kerroin.

 Eikös ole suloista,
 olla herrain kanssa liitossa.
 Herrat teitä rakastaa,
 nimkuin koirat kalikkaa.

 Palkaks teille tästä työstä,
 voivat herrat teidät syöstä.
 Yhden rapun tahi kaksi,
 ehkä repun kantajaksi.

 Myös voi kukko munia,
 teille joulu rahoja.
 Vaan selän täytyy teillä olla,
 taipuisa kuin matelioilla.

 Kiitosta nyt veisaa teille,
 päivän suuren sankarille.
 Meidän pipit teidän papit,
 kautta herrat sinilakit.

Lukekaa nyt vaan oikein sydämmiinne pimeät veikot tämä laulu. Sopiihan se teille marssiksi, kun käytte virkamiehiä heidän nimipäivillään herättämässä. Kyllä se silloin olisi paikallaan. Virka kohoaisi ja herra ties mihin se tie vie.

Lähde: Työmies 3.2.1906.

Anonyymi
Runot
Työmies
1906